

**Б Ъ Л Г А Р С К А А К А Д Е М И Я Н А Н А У К И Т Е**

 *1040 София, ул. “15 ноември” № 1* *(+359 2 979 5 203)* [*http://www.bas.bg*](http://www.bas.bg/)

# БЪЛГАРСКА АКАДЕМИЯ НА НАУКИТЕ

**ОБЯВЯВА ТРИ СВОБОДНИ ПОЗИЦИИ**

**ЗА ЕКСПЕРТ КОМПЮТЪРНИ МРЕЖИ И СИСТЕМИ**

**Основни функции на експерта:**

Изпълнява задачи в своята компетентност по изпълнението на инвестицията на БАН, като краен получател по проект „Повишаване на иновационния капацитет на Българската академия на науките в сферата на зелените и цифровите технологии“, финансиран по Инструмента за възстановяване и устойчивост.

**Основни отговорности на експерта:**

* Извършва предварителни проучвания и изготвя технически задания за изпълнение на дейностите по изграждане на високоскоростна оптична интернет свързаност между звената на академията.
* Изготвя технически задания за изпълнение на дейностите по инсталиране на платформа за защита от DDoS атаки.
* Участва в изготвянето на документации за избор на изпълнители и методики за оценки, участва в комисии за избор на изпълнители;
* Подпомага подготовката на междинни технически отчети по проекта, отнасящи се до дейностите по изграждане на високоскоростна оптична интернет свързаност и по инсталиране на платформа за защита от DDoS атаки;
* Осъществява инвеститорски контрол по извършване на дейностите по изграждане на високоскоростна оптична интернет свързаност и по инсталиране на платформа за защита от DDoS атаки;
* Отговаря за стриктното изпълнение на поетите ангажименти във връзка с ИКТ дейностите по проект „Повишаване на иновационния капацитет на Българската академия на науките (БАН) в сферата на зелените и цифровите технологии“;
* Осигурява съдействие при мониторинг или одит на проекта;
* Представя документи и оказва необходимото съдействие при проверка от национални и европейски контролни и одитни органи, включително ЕК, ЕСП, ОЛАФ и Европейската прокуратура;

**Изисквания към кандидатите:**

* Образование/ квалификация: висше образование, в областта на информационни и комуникационни технологии.
* Професионален опит: минимум 5 год. по специалността

**Други условия:**

* Сключване на срочен трудов договор на непълно работно време за срок до 2 години;
* Часова ставка – в зависимост от специфичния опит, мин. 21.00 лв/ч

Позицията се финансира от инвестицията на БАН, като краен получател по проект „Повишаване на иновационния капацитет на Българската академия на науките (БАН) в сферата на зелените и цифровите технологии“ в рамките на Национален план за възстанвяване и устойчивост.

**Необходими документи за кандидатстване:**

1. Заявление (свободен текст с посочени данни за контакт)
2. Автобиография (CV европейски формат);
3. Диплома за завършено висше образование;
4. Други дипломи, свидетелства и удостоверения за придобита квалификация/опит по преценка на кандидата.

Забележка: При подаването на документите се предоставят копия на дипломите и другите документи за придобита квалификация/опит, подписани от кандидата „Вярно с оригинала“. Оригиналите се представят при класиране и покана за назначаване.

Документи се приемат от 30.03.2023 г. до 06.04.2023 г. в деловодството на Българска академия на науките на адрес: в гр. София, 1040, ул. „15 ноември“ №1 или на следната електронна поща: pvu\_ban@cu.bas.bg.

**Етапи на подбора:**

* 1. Разглеждане на документите на кандидатите и допускане до събеседване на тези, които отговарят на изискванията и публикуване на списък на допуснатите кандидати на страницата на БАН-А на адрес: [www.bas.bg](http://www.bas.bg/) (рубрика Дейности/Проекти на БАН по Националния план за възстановяване и устойчивост)
	2. Събеседване с допуснатите кандидати.
	3. Публикуване на списък с класираните експерти на страницата на БАН на адрес:

[www.bas.bg](http://www.bas.bg/) (рубрика Дейности/Проекти на БАН по Националния план за възстановяване и устойчивост)

За допълнителна информация: лице за контакти: Катя Александрова, началник отдел АОЧР

e-mail: k.aleksandrova@cu.bas.bg тел: 02 979 5356